**Мектептегі өзін-өзі басқару жүйесі**

Адам бойындағы игі қасиеттер, дүниетаным, өмірге деген көзқарас мектеп жасынан бастау алады. Сондықтан Қазақстан Республикасының білім және ғылым министрі Асхат Аймағамбетовтың «Аппарат жиналысындағы» күн тәртібінде қозғалған «Дебаттық қозғалыстарды жандандыру» және «Мектептегі өзін-өзі басқару» туралы айтқан пікірлерімен толықтай келісеміз. Себебі мектеп жасындағы оқушылардың өзін-өзі дамытуы, басқаруы оның жеке тұлғалық бірегейлілігін көрсетуге, қарым-қатынас тәжірибесін дамытуға, өзінің іс-әрекеті үшін жауапгершілікті сезінуге, әлеуметтік тәжірибені игеруге және ынтымақтастықты арттыруға үлкен мүмкіндік береді.

Өз кезегінде біз де мектепте тәлім алып жүрген әрбір оқушының жан-жақты дамуына барынша мүмкіндіктер жасап келеміз. №5 мектеп-лицей «Биоақпараттандыру және синергетика» технологиясы бойынша 2016 жылдан бастап жұмыстануда. «БжС» технологиясы аясында 2019 жылы «Альянс», «Адал ұрпақ», «Жас құтқарушылар», «Сымбат», «Айбын» секілді өзін-өзі басқару ұйымдары құрылған болатын. Сондай-ақ олар: оқу, мәдениет, ішкі істер, бұқаралық ақпарат, ата-аналар, дін, денсаулық және спорт кеңестеріне бөлінді. Аталмыш ұйым алға қойған мақсат-міндеттеріне қарай жұмыстанып, түрлі іс-шаралар ұйымдастыруда. Шара барысында оларға жетекшілік жасалады.

Басқарудың бұл түрі жас жеткіншектерді өзін-өзі тануға, бағалауға, болашаққа деген оң көзқарасын қалыптастыруға септігін тигізуде. Кез келген әдіс-тәсілдің бала дамуына әсер ететіні анық. Сол себепті еліміздің ертеңі болар жас ұрпақтың болашақта өзін-өзі басқару ұйымы құрдастарымен және ересектермен қарым-қатынаста шынайылық пен эмоционалды толықтығын сақтау, сонымен қатар ұжымда жұмыс істеу тәжірибесін жинақтауға және ішкі тәртіпті қалыптастыруға үйрететіні анық.

**№5 мектеп-лицей технологі: М.С.Досмағамбетова**

**Б.А.Сатыбалдин**

**Ш.Р.Рүстембеков**